ทองปิดบวก 2.7 ดอลล่าร์
สัญญาทองคำตลาดนิวยอร์กปิดบวก 2.7 ดอลล่าร์ จากคาดการณ์เฟดส่งสัญญาณใช้ QE3
28 ส.ค. 2555

สัญญาทองคำตลาดนิวยอร์กปิดบวก 2.7 ดอลล่าร์ จากคาดการณ์เฟดส่งสัญญาณใช้ QE3
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 2.7 ดอลลาร์ หรือ 0.16% ปิดที่ 1,675.6 ดอลลาร์/ออนซ์
สัญญาทองคำปรับตัวขึ้นโดยรวม 3.3% ในสัปดาห์ที่แล้ว และปรับตัวขึ้นต่อเนื่องในการซื้อขายเมื่อคืนนี้ เพราะได้แรงหนุนจากการคาดการณ์ที่ว่า ประธานเฟดจะส่งสัญญาณการใช้มาตรการ QE3 ในการประชุมประจำปีซึ่งจะจัดขึ้นที่เมืองแจ็คสันโอล มลรัฐไวโอมิง ในวันที่ 31 ส.ค.นี้
กระแสคาดการณ์ที่ว่าเบอร์นันเก้จะส่งสัญญาณการใช้ QE3 ในการประชุมครั้งนี้ ก็เพราะในการประชุมเดียวกันนี้เมื่อปีที่แล้ว เบอร์นันเก้เคยส่งสัญญาณว่าจะใช้มาตรการ QE2 ด้วยการเข้าซื้อพันธบัตรรัฐบาลมูลค่า 6 แสนล้านดอลลาร์ โดยมีเป้าหมายที่จะฉุดอัตราดอกเบี้ยให้อยู่ในระดับต่ำทั้งในระยะยาวและระยะกลาง และกระตุ้นการกู้ยืมในภาคเอกชนและครัวเรือน